text: Víkingur skal tíðliga seinnapartin royna at leggja sjógv millum seg og 07 Vestur. Vinnur heimaliðið hinvegin á Country Festivalinum, so er stutt upp til Víking og 4. plássið.
text: #000002
text: Janus Svabo Samuelsen og hinir hjá 07 Vestur hava ein ógvuliga týdningarmiklan dyst fyri framman á festivalinum (Mynd: Sverri Egholm)
text: #000003
text: Fyrsti dysturin í 13. umfari byrjar longu klokkan 13 í dag. Heldur óvanliga byrjanarásetingin hongur millum annað saman við Country Festivalin, sum í løtuni er á skránni í Sørvági.Tað er ikki langt frá høvuðspallinum, at 07 Vestur og Víkingur bresta saman. Tíðliga seinnapartin eru tað liðini, sum eru á ávíkavist 4. og 5. plássinum í Betrideildini, ið eiga pallin á graslíkinum á Dungasandi.Gongdin hjá heimaliðnum hevur verið góð seinastu umfarinum, og nú tevjar liðið hjá Micheal Schjønberg tað, ið er beint omanfyri seg: 07 Vestur, við fleiri eyðsýndum profilum, umframt spennandi ungum spælarum, hevur sjey stig niður til strikuna og fimm stig upp til fjórða plássið. Vágamenn hava eisini spælt ein dyst færri, enn liðið ið er nummar 4.Tað er Víkingur, ið situr á 4. plássinum. Eftir tapini fyri B36 og HB í innanhýsis dystunum í seinastuni er liðið úr Eysturkommunu nakað frá heiðursmerkjastríðnum. Um HB ikki vinnur steypakappingina, er tað neyðugt at enda í topp-trý fyri at røkka evropeiskum plássi, men tað verður í øllum førum umráðandi at tryggja sær 4. plássið. Víkingarnir hava, hóast góð avrik, bert eitt stig fyri tríggjar teir seinastu dystirnar. Um teir vinna í dag, verður munurin niður til nummar fimm, 07 Vestur, átta stig.
text: #000004
text: Geza Turi og hinir víkingarnir stríðast væl, men stigini hava ikki samsvarað við millum annað tal av stórum málmøguleikum og eisini spæl annars seinastu dystirnar (Mynd: Sverri Egholm)Liðini hittust eisini á Dungasandi tíðliga í seinasta mánaða. Tá darvaði nógvi vindurin spælinum. Víkingur vann 2-1, eftir at hava verið aftanfyri 0-1 í steðginum – liðið hjá Jóhan Peturi Poulsen vendi tí í viðvindinum. Seinastu árini eru fleiri dømi um, at Víkingur hevur havt tað trupult í júst Sørvági. Sum ofast endar tað allíkavæl við “2-talið” - í september í fjør spældu liðini tó javnleik har.Fyri 07 Vestur er tað ein smeitur, at Uros Stojanov ikki er tøkur í dag. Serbiski áleyparin, ið hevur skorað nógv í seinastuni, hevur vøddaskaða. Tað hevur tí serliga stóran týdning, at Jasper van der Heyden skínir í álopskenda spælinum í dag. Hann kann geva øllum verjum høvuðbrýggj. So snýr tað seg eisini um, at Magnus Holm Jacobsen og hinir gera seg galdandi á miðvøllinum, at Daniel Obbekjær stýrir verjuni væl, og at ungi sørvingurin Ari í Haraldstovu Petersen er tryggur aftasti skansi. Heimavøllurin og góði stuðulin kann eisini spæla sín leiklut í Sørvági.Víkingur hevur í fleiri løtum í seinastu dystunum veruliga fingið spælið at glíða væl, men neyvleikin í brotsteigunum – serliga frammanfyri mótstøðumálinum – hevur til tíðir manglað. Menn sum Sølvi Vatnhamar og Olaf Bárðarson skulu spæla stóran leiklut í at betra um her, og so er spurningurin hvør verður fremsti maður. Eftir 13 dystir hevur Víkingur skorað 26 mál (tvey í miðal) - í fjør hevði liðið 41 mál fyri 13 dystir í Betrideildini (yvir trý í miðal). Sum altíð er stórur partur av spælinum hjá Víkingi tengdur at Geza David Turi á sentrala miðvøllinum: Við bóltinum og í trýstspælinum.Les eisini: Geza fær helst føroyska passið í árLagt er upp til tættan og spennandi dyst í Sørvági. Hann byrjar klokkan 13, og kann á ymsan hátt fáa stóran týdning fyri kappingarárinum hjá liðunum. Vit hava beinleiðis dagføringar frá honum á forsíðu okkara, í samstarvi við dystir.fo. FM1 sigur frá, og sum altíð kann man hyggja fyri eitt gjald hjá Televarpinum.
text: #000005
text: Betrideildin hjá monnum, 13. umfarLeygardagin 9. juni13.00: 07 Vestur - Víkingur
text: #000006
text: 1. KÍ 39 stig (13 dystir)2. HB 32 stig (13 dystir)3. B36 30 stig (13 dystir)4. Víkingur 21 stig (13 dystir)5. 07 Vestur 16 stig (12 dystir)6. B68 11 stig (12 dystir)7. EB/Streymur 10 stig (12 dystir)8. ÍF 9 stig (12 dystir)9. TB 9 stig (12 dystir)10. AB 1 stig (12 dystir)Topp-fýra feløgini hava spælt sínar dystir í 16. umfar vegna Evropa-luttøku í juli, og hava harvið spælt ein dyst fleiri enn hini.
text: #000007